Τι απαιτείται για την άδεια για πέργκολα με κεραμίδια;
Το Υπουργείο Περιβάλλοντος και Ενέργειας, με το νομοσχέδιο “Έλεγχος και Προστασία του Δομημένου Περιβάλλοντος”, ορίζει πότε θα πρέπει και πότε δεν είναι απαραίτητη η έκδοση άδειας για τα συστήματα σκίασης εξωτερικού χώρου. Μετά τις τελευταίες αλλαγές, η νομοθεσία ορίζει πως απαιτείται άδεια για την “κατασκευή πέργκολας επιφάνειας άνω των πενήντα (50) τ.μ. σε ακάλυπτους χώρους, προκήπια, βεράντες ισογείων. Σε δώματα, υπαίθριους χώρους και ανοιχτούς εξώστες επιβάλλεται η έγκριση εργασιών δόμησης μικρής κλίμακας ανεξαρτήτως επιφάνειας”.
Η ειδική άδεια που απαιτείται σύμφωνα με το Υπουργείο Περιβάλλοντος και Ενέργειας (ΥΠΕΚΑ) είναι η Έγκριση Εργασιών Μικρής Κλίμακας (Ε.Ε.Μ.Κ) ή πιο απλά η Άδεια Μικρής Κλίμακας. Η άδεια αυτή μπορεί να εκδοθεί από την Πολεοδομία ή την Υπηρεσία Δόμησης του Δήμου. Ανεξάρτητα από το εμβαδόν που καλύπτει το σκίαστρο, η άδεια κρίνεται αναγκαία για να προχωρήσουν οι διαδικασίες. Θα πρέπει να αναφερθεί, επίσης, πως ο Νέος Οικοδομικός Κανονισμός (ΝΟΚ) δεν έχει ορίσει συγκεκριμένους περιορισμούς στο υλικό της πέργκολας. Αυτό σημαίνει πως εκτός από ξύλο, μπορούν να χρησιμοποιηθούν και άλλα υλικά, όπως είναι ο σίδηρος, το αλουμίνιο κλπ.
7+1 Ιδέες που θα σε πείσουν ότι οι Ξύλινες Πέργκολες είναι ό,τι έψαχνες για τον Κήπο σου!
Ποιο είναι το κόστος για την έκδοση της σχετικής άδειας;
Η έκδοση για τη σχετική άδεια για πέργκολα με κεραμίδια δεν είναι δωρεάν, ενώ η τιμή της άδειας εξαρτάται από διάφορους παράγοντες. Εξαρτάται από την τοποθεσία του ακινήτου, η επικινδυνότητα των εργασιών, οι διατάξεις που ισχύουν στην περιοχή κλπ. Μία Άδεια Μικρής Κλίμακας μπορεί να ξεκινήσει από τα 700 ευρώ και υπό περιπτώσεις να φτάσει ακόμη και τα 1500 ευρώ, συν το ΦΠΑ. Αντίστοιχα, οι τιμές της οικοδομικής άδειας για την κεραμοσκεπή, ξεκινούν από τα 2000 ευρώ. Για να εκδοθεί μία άδεια για πέργκολα με κεραμίδια, χρειάζονται περίπου 3 με 4 εργάσιμες ημέρες.
Πότε ΔΕΝ απαιτείται άδεια για πέργκολα;
Το νομοσχέδιο που έχει εκδώσει το Υπουργείο Περιβάλλοντος και Ενέργειας (ΥΠΕΚΑ), ορίζει, επίσης, πότε δεν απαιτούνται ειδικές άδειες για την κατασκευή πέργκολας. Σύμφωνα με το νομοσχέδιο (παρ. 30), δεν απαιτείται άδεια δόμησης ή άδεια εργασιών μικρής κλίμακας για την κατασκευή πέργκολας με ή χωρίς προσωρινά σκίαστρα επιφανείας έως πενήντα (50) τ.μ. Αυτό ισχύει, τόσο σε ακάλυπτους χώρους, όσο και σε προκήπια και βεράντες ισογείων,με βασική προϋπόθεση να ΜΗΝ απαγορεύεται από ειδικές διατάξεις που ισχύουν στην περιοχή.
Σε δώματα, υπαίθριους χώρους και ανοιχτούς εξώστες επιβάλλεται η έγκριση εργασιών, ανεξάρτητα από το εμβαδόν της πέργκολας. Σύμφωνα με αυτά τα στοιχεία, αν θέλεις να τοποθετήσεις κεραμίδια στην πέργκολα, θα πρέπει να εκδοθεί ειδική άδεια.
Ελπίζουμε να σε βοηθήσαμε να κατανοήσεις τη νομοθεσία για την άδεια για πέργκολα με κεραμίδια. Αν χρειάζεσαι έναν έμπειρο επαγγελματία για την τοποθέτηση της πέργκολας στο χώρο σου, καταχώρησε την εργασία σου στο Douleutaras.gr. Συμπληρώνοντας μια σύντομη φόρμα, θα λάβεις άμεσα τις καλύτερες προσφορές από αξιολογημένους επαγγελματίες του κλάδου.